Цяпер усё інакш. Даўно няма ў жывых Фамы Васільевіча. Дзеці дарослыя. Дачка Вера апынулася на Поўначы. Ніжневартаўская вобласць стала другой радзімай для дзяўчыны з Палесся. Там выгадаваліся яе дзеці, нарадзіліся ўнукі. Раіса працавала прадаўцом у вясковых магазінах, потым у Мікашэвічах стала кранаўшчыцай. Сын Валерый пабудаваў хату побач з матчынай, на адным падворку з бабуляй жыве яго сын Сяргей.